Julang

Julang; (Buceros rhinoceros) nyaéta spésiés manuk nu asalna tina kulawarga Bucerotidae, tina genus Aceros.
Kagolongkeun kana manuk nu ampir tumbur sok pacorok jeung manuk rangkong rhinoceros hornbill, kahakanan ieu manuk sabangsaning bungbuahan, Ficus, keuyeup, bangkong, reptil,  jeung sajabana.  Manuk julang hirup di leuweung nu teupati luhur kaayaana, nyebar di daérah nu kaayaana tempatna kurang leuwih 2.000 m dpl.
Ieu manuk loba kapanggih hirup di India Wétan, Cina bagéan kulon, India Wétan, Asia tenggara, Semenanjung Malaysia.

 Ciri mandiri 
Pangawakan manuk julang kawilang gedé, panjang awakna nepika (100 cm). Kelir bulu dina tonggong, jang-jang, jeung beuteungna, Hideung. Sedengkeun kelir bulu dina buntutnamah bodas. Manuk nu jaluna mibanda ciri nu béda jeung bikangna, tayalian kelir bulu dina huluna krém. 
Bulu palebah pundukna semu beureum, kulit kawas jawér dina beuheung deukeut puhu pamatuk handap kelirna konéng cékas. Manuk nu bikangna, bulu palebah huluna hideung. Kulit dina beukeung palebah pamatuk handap, kelirna semu paul.

Pamatukna semu konéng, dipalebah luhunna aya deui salapis pamatuk nu rérégéan.  Cékérna hideung, mangsa hiber kadéngé jang-jangna kokoprakan matak gandéng.  Hiber sok bareng jeung pada baturna aya kana 4 nepi ka 6 manuk, mimindengnamah hiber ngan sapasang wungkul.

Sayangna mangrupa liang nuaya dina tangkal, mangsa keur nyileungleum sayangna ditutupan ku taneuh kalawan bikangna aya di jero sayang pikeun kabutuhan hakaneun tayalian dianteuran ku jaluna. Kelirna bodas  mibanda totol-totol beureum jeung coklat, jumlahna 1-2 ésé. Usum baranahan dina bulan Juli-Septémber.

 Galeri 

Dicutat tina
 bio.undip.ac.id 

Kategori:Aves
Kategori:Manuk Asia Tenggara
Kategori:Manuk Indonésia
Kategori:Sasatoan